Številka: 10002-33/2017/63

Datum: 26. 7. 2018

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13 in [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) ter 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17in [13/18](http://www.uradni-list.si/1/objava.jsp?sop=2018-01-0544) – ZJF-H) je Vlada Republike Slovenije na 185. redni seji dne 26. 7. 2018 pod točko 5.5 sprejela naslednji

S K L E P:

1. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 po sklepu Vlade Republike Slovenije številka 10002-33/2017/8 z dne 21. 12. 2017, številka 10002-33/2017/26 z dne 7. 2. 2018, številka 10002-33/2017/32 z dne 22. 2. 2018 in številka 10002-33/2017/41 z dne 19. 4. 2018 na podlagi četrtega odstavka 60. člena Zakona o izvrševanju proračunov Republike Slovenije za leti 2018 in 2019 poveča za leto 2018, in sicer:
* Vladnim službam odgovornim generalnemu sekretarju Vlade Republike Slovenije za 2 (za Urad Vlade Republike Slovenije za varovanje tajnih podatkov za področje informacijske varnosti).
1. Manjkajoče kvote za potrebe Urada Vlade Republike Slovenije za varovanje tajnih podatkov (za področje informacijske varnosti) se v letu 2018 zagotovijo s prerazporeditvijo kadrov oziroma prenosom dovoljenega števila zaposlenih med kadrovskimi načrti organov državne uprave z njihovim soglasjem in temu ustrezno prerazporeditvijo sredstev za plače.
2. V sklepu Vlade Republike Slovenije številka 10002-33/2017/8 z dne 21. 12. 2017 se sedma točka spremeni tako, da se po novem glasi:

»Ministrstva, pri katerih je zaradi premestitve zaposlenih, katerih plače so se zaradi dela na evropskih projektih financirale iz evropskih sredstev in nadaljevanje dela teh zaposlenih na drugih EU-projektih ni bilo možno, prišlo do povečane realizacije kadrovskega načrta, morajo število zaposlenih uskladiti s sprejetim kadrovskim načrtom najkasneje do 31. 12. 2019.«.

Mag. Lilijana Kozlovič

generalna sekretarka

Prejmejo:

* Ministrstva
* Ministrstvo za javno upravo
* Kabinet predsednika Vlade Republike Slovenije
* Generalni sekretariat Vlade Republike Slovenije, Kadrovski oddelek
* Generalni sekretariat Vlade Republike Slovenije, Sektor za podporo dela KAZI